CELEX: 32011D0258
Language: ro
Date: 2011-04-27 00:00:00
Title: 2011/258/UE: Decizia de punere în aplicare a Comisiei din 27 aprilie 2011 de modificare a Deciziei 89/471/CEE de autorizare a unor metode de clasificare a carcaselor de porc în Germania [notificată cu numărul C(2011) 2709]

29.4.2011   
            
            
               RO
            
            
               Jurnalul Oficial al Uniunii Europene
            
            
               L 110/29
            
         DECIZIA DE PUNERE ÎN APLICARE A COMISIEI
   din 27 aprilie 2011
   de modificare a Deciziei 89/471/CEE de autorizare a unor metode de clasificare a carcaselor de porc în Germania
   [notificată cu numărul C(2011) 2709]
   (Numai textul în limba germană este autentic)
   (2011/258/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (m) coroborat cu articolul 4,
   întrucât:
   
               (1)
            
            
               Prin Decizia 89/471/CEE (2) a Comisiei s-a autorizat utilizarea mai multor metode de clasificare a carcaselor de porc în Germania.
            
         
               (2)
            
            
               Germania a afirmat că actualizarea formulei naționale prezintă o necesitate absolută pentru a ține cont de progresele în materie de creștere a animalelor înregistrate în ultimii 15 ani. Ultima actualizare a ecuației pentru estimarea conținutului de carne macră utilizată de instrumentul de clasificare și de metoda „Zwei-Punkt-Meßverfahren” (ZP) datează din 1995.
            
         
               (3)
            
            
               Germania a solicitat Comisiei să autorizeze înlocuirea formulelor utilizate în cadrul metodelor „General Electric Logiq 200pro”, „Autofom I” și „Zwei-Punkt-Meßverfahren” (ZP) de clasificare a carcaselor de porc și să autorizeze, de asemenea, două metode noi de clasificare a carcaselor de porc pe teritoriul său, prezentând o descriere detaliată a testelor de disecție cu indicarea principiilor care stau la baza metodelor respective, a rezultatelor testelor sale de disecție și a ecuațiilor utilizate pentru estimarea procentului de carne macră în protocolul prevăzut la articolul 23 alineatul (4) din Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (3).
            
         
               (4)
            
            
               Din examinarea acestei solicitări reiese că sunt îndeplinite condițiile de autorizare a metodelor de clasificare respective. Prin urmare, aceste metode de clasificare trebuie să fie autorizate în Germania.
            
         
               (5)
            
            
               Decizia 89/471/CEE trebuie modificată în consecință.
            
         
               (6)
            
            
               Având în vedere circumstanțele tehnice ale introducerii unor noi dispozitive și a unor noi ecuații, metodele de clasificare a carcaselor de porc autorizate prin prezenta decizie trebuie să se aplice începând cu 4 octombrie 2011.
            
         
               (7)
            
            
               Orice modificare a aparatelor sau a metodelor de clasificare este permisă numai dacă este autorizată în mod explicit printr-o decizie a Comisiei.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   Decizia 89/471/CEE se modifică după cum urmează:
   
               1.
            
            
               Articolul 1a se înlocuiește cu următorul text:
               „Articolul 1a
               Prin derogare de la articolul 1 alineatele (2) și (3), în Germania este autorizată utilizarea următoarelor metode de clasificare a carcaselor de porc, în conformitate cu punctul B.IV subpunctul 1 din anexa V la Regulamentul (CE) nr. 1234/2007 al Consiliului (4).
               
                           —
                        
                        
                           aparatul «Autofom I» și metodele de estimare aferente acestuia, descrise în detaliu în partea III a anexei;
                        
                     
                           —
                        
                        
                           aparatul «Autofom III» și metodele de estimare aferente acestuia, descrise în detaliu în partea IV a anexei;
                        
                     
                           —
                        
                        
                           aparatul «CSB-Image-Meater» și metodele de estimare aferente acestuia, descrise în detaliu în partea V a anexei.
                        
                     
         
               2.
            
            
               Anexa se modifică în conformitate cu anexa la prezenta decizie.
            
         Articolul 2
   Prezenta decizie se aplică de la 4 octombrie 2011.
   Articolul 3
   Prezenta decizie se adresează Republicii Federale Germania.
   
      Adoptată la Bruxelles, 27 aprilie 2011.
      
         
            Pentru Comisie
         
         Dacian CIOLOŞ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 233, 10.8.1989, p. 30.
   
      (3)  JO L 337, 16.12.2008, p. 3.
   
      (4)  JO L 299, 16.11.2007, p. 1.”;
   
      ANEXĂ
      Anexa la Decizia 89/471/CEE se modifică după cum urmează:
      
                  1.
               
               
                  În partea I (Ultrasonic Scanner GE Logiq 200pro), punctul 2 se înlocuiește cu următorul text:
                  
                              „2.
                           
                           
                              Conținutul de carne macră al carcasei se calculează după următoarea formulă:
                              PCM = 60,98501 – 0,85831•x1 + 0,16449•x2
                              
                              unde:
                              
                                          PCM
                                       
                                       
                                          =
                                       
                                       
                                          procentul estimat de carne macră în carcasă;
                                       
                                    
                                          x1
                                          
                                       
                                       
                                          =
                                       
                                       
                                          grosimea slăninii dorsale (inclusiv șoriciul) în milimetri, măsurată la distanță de 7 cm de linia mediană a carcasei despicate, între a doua și a treia dintre ultimele coaste;
                                       
                                    
                                          x2
                                          
                                       
                                       
                                          =
                                       
                                       
                                          grosimea mușchiului dorsal în milimetri, măsurată în același timp și în același loc ca x1.
                                       
                                    Această formulă este valabilă pentru carcasele cu greutatea cuprinsă între 50 și 120 kilograme.”;
                           
                        
            
                  2.
               
               
                  În partea II [Zwei-Punkt-Meßverfahren (ZP)], punctul 2 se înlocuiește cu următorul text:
                  
                              „2.
                           
                           
                              Conținutul de carne macră al carcasei se calculează după următoarea formulă:
                              PCM = 58,10122 – 0,56495•F + 0,13199•M
                              unde:
                              
                                          PCM =
                                       
                                       
                                          procentul estimat de carne macră în carcasă;
                                       
                                    
                                          F –
                                       
                                       
                                          măsură a slăninii, fiind grosimea minimă a slăninii vizibile (inclusiv șoriciul) care acoperă mușchiul glutaeus medius pe linia mediană a carcasei despicate (în mm);
                                       
                                    
                                          M –
                                       
                                       
                                          măsură a cărnii, fiind distanța cea mai scurtă dintre capătul anterior (cranial) al mușchiului glutaeus medius și muchia superioară (dorsală) a canalului rahidian (în mm);
                                       
                                    Formula este valabilă pentru carcasele cu greutatea cuprinsă între 50 și 120 de kilograme.”;
                           
                        
            
                  3.
               
               
                  Partea III [Fully automatic ultrasonic carcase grading (Autofom)] se înlocuiește cu următorul text:
                  „PARTEA III
                  
                  
                     Autofom I
                  
                  
                              1.
                           
                           
                              Normele prevăzute în această parte a anexei se aplică pentru clasificarea carcaselor de porc cu ajutorul aparatului denumit «Autofom I».
                           
                        
                              2.
                           
                           
                              Aparatul este echipat cu șaisprezece traductoare cu ultrasunete care funcționează la frecvența de 2 MHz (Carometec A/S), iar distanța de operare între traductoare este de 25 mm.
                              Datele ultrasonice includ valorile măsurate ale grosimii stratului de slănină dorsală, ale grosimii mușchiului și ale parametrilor aferenți.
                              Rezultatele măsurătorilor sunt transformate, cu ajutorul unui computer, în estimări ale procentului de carne macră.
                           
                        
                              3.
                           
                           
                              Conținutul de carne macră al carcasei se calculează pe baza a 31 de variabile, după următoarea formulă:
                              PCM = 63,95382561 – 0,11923455•IP001 – 0,09558979•IP002 – 0,10584604•IP007 – 0,05155666•IP009 – 0,13640649•IP016 – 0,14213204•IP022 + 0,03049588•IP030 + 0,01790568•IP032 + 0,01105555•IP038 – 0,16701099•IP042 – 0,06005469•IP071 – 0,22169624•IP079 + 0,06666878•IP084 + 0,05392766•IP086 – 0,21648737•IP090 – 0,26525617•IP091 – 0,09417923•IP092 – 0,01909767•IP093 – 0,01964313•IP094 – 0,02064380•IP095 – 0,01600385•IP096 – 0,01119575•IP103 – 0,00827959•IP109 – 0,00687431•IP111 – 0,00757384•IP112 + 0,01885055•IP113 + 0,06095365•IP115 + 0,05703606•IP116 + 0,04184455•IP120 + 0,04682307•IP121 + 0,03958671•IP122
                              unde:
                              
                                           
                                       
                                       
                                          PCM = procentul estimat de carne macră în carcasă;
                                       
                                    
                                           
                                       
                                       
                                          IP001, IP002, IP007 … IP122 sunt variabilele măsurate cu Autofom I.
                                       
                                    
                        
                              4.
                           
                           
                              Conținutul de carne macră al carcasei poate fi, de asemenea, calculat pe baza a 3 valori T (componente principale), după următoarea formulă:
                              PCM = 58,31148999 + 1,16880438•T1 + 0,66490881•T2 + 0,60981266•T3
                              unde:
                              
                                          PCM
                                       
                                       
                                          =
                                       
                                       
                                          procentul estimat de carne macră în carcasă,
                                       
                                    
                                          T1, T2, T3
                                       
                                       
                                          =
                                       
                                       
                                          componentele principale calculate pe baza celor 31 de variabile de la punctul 3
                                       
                                    
                        
                              5.
                           
                           
                              Punctele de măsură și metoda statistică sunt descrise în partea II a protocolului prezentat Comisiei de către Germania în conformitate cu articolul 23 alineatul (4) din Regulamentul (CE) nr. 1249/2008 al Comisiei (1).
                              Formula este valabilă pentru carcasele cu greutatea cuprinsă între 50 și 120 de kilograme.
                           
                        
            
                  4.
               
               
                  Se adaugă următoarele părți IV și V:
                  „PARTEA IV
                  
                  
                     Autofom III
                  
                  
                              1.
                           
                           
                              Normele prevăzute în această parte a anexei se aplică pentru clasificarea carcaselor de porc cu ajutorul aparatului denumit «Autofom III».
                           
                        
                              2.
                           
                           
                              Aparatul este echipat cu șaisprezece traductoare cu ultrasunete care funcționează la frecvența de 2 MHz (Carometec A/S), iar distanța de operare între traductoare este de 25 mm.
                              Datele ultrasonice includ valorile măsurate ale grosimii stratului de slănină dorsală, ale grosimii mușchiului și ale parametrilor aferenți.
                              Rezultatele măsurătorilor sunt transformate, cu ajutorul unui computer, în estimări ale procentului de carne macră.
                           
                        
                              3.
                           
                           
                              Conținutul de carne macră al carcasei se calculează pe baza a 5 variabile, după următoarea formulă:
                              PCM = 65,21715434 – 0,23517230•R2P2 – 0,23350031•R2P6 – 0,25098775•R2P10 – 0,10926670•R2P13 + 0,19342930•R3P5
                              unde:
                              
                                          PCM =
                                       
                                       
                                          procentul estimat de carne macră în carcasă;
                                       
                                    
                                          R2P2 –
                                       
                                       
                                          media ponderată a două măsurători ale stratului de slănină fără piele (în mm), cu ponderile 2/3 și, respectiv, 1/3;
                                       
                                    
                                          R2P6 –
                                       
                                       
                                          media ponderată a două măsurători minime ale stratului de slănină (în mm), cu ponderile 2/3 și, respectiv, 1/3;
                                       
                                    
                                          R2P10 –
                                       
                                       
                                          grosimea minimă a stratului de slănină al secțiunii transversale (în mm);
                                       
                                    
                                          R2P13 –
                                       
                                       
                                          estimarea inițială a mărimii carcasei;
                                       
                                    
                                          R3P5 –
                                       
                                       
                                          măsurătoarea maximă a stratului de carne (poziția maximă a coastelor minus poziția minimă a slăninii, valoarea fiind transformată în mm).
                                       
                                    
                        
                              4.
                           
                           
                              Punctele de măsură sunt descrise în partea II a protocolului prezentat Comisiei de către Germania în conformitate cu articolul 23 alineatul (4) din Regulamentul (CE) nr. 1249/2008.
                              Formula este valabilă pentru carcasele cu greutatea cuprinsă între 50 și 120 de kilograme.
                           
                        
                     PARTEA V
                  
                  
                     CSB Image-Meater
                  
                  
                              1.
                           
                           
                              Normele prevăzute în această parte a anexei se aplică pentru clasificarea carcaselor de porc cu ajutorul aparatului denumit «CSB Image-Meater».
                           
                        
                              2.
                           
                           
                              Aparatul CSB Image-Meater este compus în principal dintr-o cameră video, un PC dotat cu un card de analiză de imagini, un ecran, o imprimantă, un mecanism de comandă, un mecanism de măsurare și interfețe. Cele trei variabile măsurate cu aparatul Image-Meater se măsoară la linia mediană din zona jambonului (în jurul mușchiului gluteus medius).
                              Rezultatele măsurătorilor sunt transformate, cu ajutorul unui computer, în estimări ale procentului de carne macră.
                           
                        
                              3.
                           
                           
                              Conținutul de carne macră al carcasei se calculează după următoarea formulă:
                              PCM = 68,06616 – 0,45829•MS + 0,11278•MF – 0,25545•WL
                              unde:
                              
                                          PCM =
                                       
                                       
                                          procentul estimat de carne macră în carcasă;
                                       
                                    
                                          MS –
                                       
                                       
                                          măsurătoare medie a stratului de slănină mai sus de (dorsal față de) mușchiul gluteus medius (în mm);
                                       
                                    
                                          MF –
                                       
                                       
                                          măsurătoare medie a stratului de carne de-a lungul mușchiului gluteus medius (în mm);
                                       
                                    
                                          WL –
                                       
                                       
                                          lungimea medie a celor patru corpuri vertebrale lombare situate cranial față de mușchiul gluteus medius (în mm).
                                       
                                    
                        
                              4.
                           
                           
                              Punctele de măsură sunt descrise în partea II a protocolului prezentat Comisiei de către Germania în conformitate cu articolul 23 alineatul (4) din Regulamentul (CE) nr. 1249/2008.
                              Formula este valabilă pentru carcasele cu greutatea cuprinsă între 50 și 120 de kilograme.”
                           
                        
            
         (1)  JO L 337, 16.12.2008, p. 3.”;